સરકારી આંકડામાં જણાવવામાં આવ્યું છે કે અત્યાર સુધી દેશભરમાંથી રૂ.૩૬૦૦ કરોડનું કાળું નાણું જપ્ત કરવામાં આવ્યું છે. તે રીતે પ૦ દિવસમાં માત્ર એક ટકા જ કાળું નાણું સરકારને મળ્યું છે. નોટબંધી પહેલાં રૂ.૧૭ લાખ કરોડની કરન્સી ચલણમાં હતી. નોટબંધી બાદ રૂ.૧પ.૪ લાખ કરોડ ચલણમાંથી બહાર થઈ ગયું છે. કોટક સિક્યુરિટી અને રેટિંગના અનુમાન મુજબ રૂ.૧૭ લાખ કરોડમાંથી ત્રણ લાખ કરોડનું કાળું નાણું હતું ત્યારે આશા હતી કે સરકાર મોટાપાયે બ્લેકમની જપ્ત કરી લેશે. આવકવેરા વિભાગે નોટબંધી બાદ ૬૭૮ દરોડા પાડ્યા હતા. આ દરોડાને કારણે રૂ.૩૬૦૦ કરોડનું જ કાળું નાણું જપ્ત કરી શકાયું છે.